આજે દારૂ સૌથી વધારે ગાંધીનગર જિલ્લામાં રોજબરોજ પકડાયો હોય છે પીવાવાળાની સંખ્યામાં પણ તોતીંગ વધારો જોવા મળ્યો છે. દારૂ ન મળે તો આખરે રોડ, રસ્તા ઉપર ખાંસીની બોટલો એક નહીં અનેક રોડ પર જોવા મળે છે. જેમાં આલ્કોહોલ હોવાનું પ્રમાણ હોવાથી લોકો તેમાં પણ વ્યસન જોઈ ગયા છે. ત્યારે હુક્કાની અનેક ફ્લેવર્સમાં નિકોટીન ઉપરાંત દેશી દારૂ બનાવવા વપરાતાં મોલાસીસનું મિશ્રણ હોવાની વિગતો પણ પ્રાપ્ત થયેલ છે. મિત્રો સાથે નિર્દોષ આનંદ માટે પીવામાં આવતાં હુક્કાની વિદેશની નેચરલ ફ્લેવર્સ હોવાનું મોટાભાગનું લોકોનું માનવું છે પણ એવો ચોકાવાનારો ખુલાસો પણ થયો છે કે વિદેશી ફ્લેવર્સ સાથે ભારતમાં બનતી ફ્લેવર્ડ મોલાસીસ ટોબેકો પણ ભેળવવામાં આવે છે. લાખો રૂપિયાના રોકાણ કરી ચાલી રહેવા હુક્કાબાર સામે અનેક મોટા માથાઓ ભલામણ કરી રહ્યા છે ત્યારે પોલીસ નિષ્પક્ષ તપાસ કરી યુવાધનને હુક્કાબારના આક્રમણથી કેટલા અંશે બચાવી શકશે તેવો સવાલ પુછાઈ રહ્યો છે. પાટનગરમાં ખાનગીમાં હુક્કાબારનું ભારે ચલણ વધી રહ્યું છે.